  Майя Бывальцева 2019-тӥ арын Удмуртиын 672 сюрс 900 тонна ю тысь октӥзы. Кылем арен ӵошатыса, со 43 сюрс тонналы тросгес (629,8 сюрс тонна). Гурт возёсын ужасьёслэсь ӧнер нуналзэс пусъёнын лыдпусъёсты элькунысь гурт возёсъя но сиён поттонъя министр Ольга Абрамова вераз. Таиз ар асьме понна капчи ӧй вал. <…> Кышкан вал, тырмыт ю тысь люканы ум быгатэ шуыса. Но гуртоос быгатӥзы, эшшо ке кылем арынлэсь тросгес басьтӥзы Ольга Абрамова, Удмуртиысь гурт возёсъя но сиён-юонъя министрТаяз арын тужгес трос ю тысь бичазы: - лымшор ёросъёсын: Можга – 80,8 сюрс тонна, Алнаш – 68,7 сюрс тонна, Вавож – 63 сюрс тонна; - уйпал ёросъёсын: Шаркан – 40 сюрс тонна, Балезино – 20,7 сюрс тонна, Юкаменск – 18,8 сюрс тонна. Элькунъя одӥг гектарысь шорлыдын 24,5 центрен ю тысь басьтӥзы, кылем арын 20,6 центнер вал. Ю-няньлэн удалтонлыкезъя азьмынӥсьёс: - лымшор ёросъёс пӧлын: Вавож -32,2 центнер, Грак - 25,1 центнер, Алнаш – 24,9 центнер; - уйпал ёросъёс пӧлын: Шаркан – 21,6 центнер, Эгра – 17,2 центнер, Яр – 16,3 центнер. Тодэ вайытом, музъемлэн бадӟым мускытлыкеныз сэрен 15-тӥ гудырикошконысен Удмуртиын шуэрес югдур ялӥзы. Элькунысь гурт возёсъя но сиён-юонъя министрлэн Ольга Абрамовалэн азьвылгес верамезъя, ыштонъёс 738 миллион манет тыр пусъемын вал. Россиысь гурт возёсъя министерствоын 420 миллион манетэз зэматӥзы. Улосвыл министр солэсь ӝынызэ басьтыны оскемзэ вераз. Тегъёс: Удмуртия гуртвозёс гуртвозёсъяминистерство лыдпусъёс ОльгаАбрамова ютысь  